

Projektas

**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO**

**2017 M. LIEPOS 17 D. ĮSAKYMO NR. A1-390 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 7 PRIORITETO „KOKYBIŠKO UŽIMTUMO IR DALYVAVIMO DARBO RINKOJE SKATINIMAS“ ĮGYVENDINIMO PRIEMONĖS NR. 07.3.3-IVG–T-428 „SUBSIDIJOS VERSLO PRADŽIAI“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

 Nr.

Vilnius

P a k e i č i u 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonės Nr. 07.3.3-IVG-T-428 „Subsidijos verslo pradžiai“ projektų finansavimo sąlygų aprašą, patvirtintą Lietuvos Respublikos socialinės apsaugos ir darbo ministro 2017 m. liepos 17 d. įsakymu Nr. A1-390 „Dėl 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonės Nr. 07.3.3-IVG-T-428 „Subsidijos verslo pradžiai“ projektų finansavimo sąlygų aprašo patvirtinimo“:

1. Pakeičiu 8 punktą ir jį išdėstau taip:

„8. Pagal Aprašą skelbiamas vienas kvietimas teikti paraiškas, kurio metu projektams įgyvendinti numatoma skirti iki 8 000 000 eurų (aštuonių milijonų eurų) ES struktūrinių fondų (Europos socialinio fondo) lėšų. Informacija apie kvietimą taip pat pateikiama interneto svetainėje www.esinvesticijos.lt.“

1. Pripažįstu netekusiais galios 11 punktą ir 42.10 papunktį.
2. Pakeičiu 14 punktą ir jį išdėstau taip:

„14. Paraiškos pagal Aprašą gali būti teikiamos iki kvietimo teikti paraiškas skelbime nustatyto termino. Galutinis paraiškų pateikimo terminas yra ne vėlesnis nei 2022 m. liepos 31 d., dotacijos sutartys gali būti pasirašomos iki 2022 m. rugsėjo 30 d., o išlaidos apmokamos už ne vėliau kaip iki 2023 m. rugsėjo 30 d. apskaičiuotą darbo užmokestį.“

1. Pakeičiu 42.9 papunktį ir jį išdėstau taip:

„42.9. Pranešimą dėl informavimo apie asmens duomenų tvarkymą (Aprašo 10 priedas teikiamas atskiru INVEGOS prašymu, kai atsižvelgiant į Projekto taisyklių 2 priedo 5.4 papunkčio nuostatas atrankiniu būdu atliekamas Pareiškėjo deklaracijoje (Aprašo 3 priedo 21 punktas) pateiktų duomenų patikrinimas).“

1. Pakeičiu 48 punktą ir jį išdėstau taip:

„48. Vertindama paraišką INVEGA gali paprašyti pareiškėjo pateikti trūkstamą informaciją, pareiškėjo ir (arba) kitų Aprašo 3 priedo 21 punkto 7 dalyje nurodytų asmenų pasirašytą Pranešimą dėl informavimo apie asmens duomenų tvarkymą (10 priedas) ir (arba) dokumentus Projektų taisyklių 118 punkte nustatyta tvarka, išskyrus atvejus, kai trūkstamą informaciją galima patikrinti Lietuvos Respublikos valstybės institucijų viešuose registruose ir informacinėse sistemose. Pareiškėjas privalo pateikti šią informaciją ir (arba) dokumentus elektroniniu paštu arba raštu per INVEGOS nustatytą terminą, kuris negali būti trumpesnis kaip 7 dienos. Jeigu pareiškėjas per INVEGOS nustatytą terminą nepateikia nurodytos informacijos ir (ar) dokumentų, INVEGA turi teisę priimti sprendimą atmesti paraišką.“

1. Pakeičiu 61 punktą ir jį išdėstau taip:

„61. Jei projekto vykdytojas ataskaitinio kalendorinio ketvirčio paskutinę kalendorinę dieną turi įsiskolinimų Valstybinio socialinio draudimo fondo biudžetui, išskyrus atvejus, kai tokio įsiskolinimo suma yra mažesnė nei 50 eurų, darbuotojo darbo užmokesčio išlaidų dalies kompensacija projekto vykdytojui nepervedama, išskyrus atvejį, kai, INVEGAI pateikus užklausą, automatiškai iš Fondo valdybos informacinės sistemos gaunama informacija, kad projekto vykdytojas yra sudaręs sutartį su Fondo valdybos teritoriniu skyriumi dėl valstybinio socialinio draudimo įmokų įsiskolinimo Valstybinio socialinio draudimo fondo biudžetui mokėjimo atidėjimo. Jeigu ataskaitinio kalendorinio ketvirčio paskutinė kalendorinė diena sutampa su savaitgaliu, nedarbo ar šventine diena, projekto vykdytojo įsiskolinimas Valstybinio socialinio draudimo fondo biudžetui skaičiuojamas nuo kitos darbo dienos.“

1. Pakeičiu 62 punktą ir jį išdėstau taip:

„62. Kito ataskaitinio kalendorinio ketvirčio paskutinę kalendorinę dieną (jeigu ataskaitinio kalendorinio ketvirčio paskutinė kalendorinė diena sutampa su savaitgaliu, nedarbo ar šventine diena, projekto vykdytojo įsiskolinimas Valstybinio socialinio draudimo fondo biudžetui skaičiuojamas nuo kitos darbo dienos) neturint įsiskolinimų Valstybinio socialinio draudimo fondo biudžetui, išskyrus atvejus, kai tokio įsiskolinimo suma yra mažesnė nei 50 eurų, kompensacija išmokama tik už praėjusį ir už einamąjį ataskaitinį kalendorinį ketvirtį. INVEGA turi teisę gauti informaciją apie projekto vykdytojo įsiskolinimus Valstybinio socialinio draudimo fondo biudžetui pagal INVEGOS ir Fondo valdybos sutartį.“

1. Pakeičiu 1 priedo 5.1 papunktį ir jį išdėstau taip:

|  |  |
| --- | --- |
| „5.1. Pareiškėjas ir partneris (-iai) yra juridiniai asmenys, juridinio asmens filialai, atstovybės (toliau – juridinis asmuo) arba fiziniai asmenys, kaip nustatyta Apraše | Informacijos šaltiniai – paraiška, Juridinių asmenų registro viešai skelbiama ir Fondo valdybos pateikta informacija“ |

1. Pakeičiu 1 priedo 5.4 papunktį ir jį išdėstau taip:

|  |  |
| --- | --- |
| „5.4. Pareiškėjui ir partneriui (-iams) nėra apribojimų gauti finansavimą: | 5.4. punktas vertinamas vadovaujantis Aprašo 3 priedo 21 punkto pareiškėjo deklaracija (pareiškėjo deklaracijoje pateiktų teiginių tikrumas tikrinamas atrankiniu būdu, paraiškos vertinimo metu, INVEGOS vidaus procedūrų nustatyta tvarka).“ |
| 5.4.1. pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms) arba pareiškėjui ir partneriui (-iams), kurie yra fiziniai asmenys, nėra iškelta bankroto byla, nėra pradėtas ikiteisminis tyrimas dėl ūkinės ir (arba) ekonominės veiklos; |  |
| 5.4.2. paraiškos pateikimo dieną pareiškėjas ir partneris (-iai) galutiniu teismo sprendimu ar galutiniu administraciniu sprendimu nėra pripažinti nevykdančiais pareigų, susijusių su mokesčių ar socialinio draudimo įmokų mokėjimupagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruoti juridiniai asmenys yra užsienyje registruoti juridiniai asmenys ar užsienyje gyvenantys fiziniai asmenys  (ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai); |  |
| 5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, teroristinius ir su teroristine veikla susijusius nusikaltimus ar teroristų finansavimą, vaikų darbo ar kitų su prekyba žmonėmis susijusių nusikalstamų veikų, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas, jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui) |  |
| 5.4.4. paraiškos vertinimo metu pareiškėjui ir partneriui (-iams), jei jie perkėlė gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra *(ši nuostata nėra taikoma viešiesiems juridiniams asmenims)*; |  |
| 5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo *(ši nuostata nėra taikoma viešiesiems juridiniams asmenims)*; |  |
| 5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*; |  |
| 5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata netaikoma, kai pareiškėjas yra fizinis asmuo; ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui)* |  |

1. Papildau 1 priedą nauju 6.4 papunkčiu:

|  |  |
| --- | --- |
|  „6.4. Projektas atitinka Europos investicijų banko (toliau – EIB) nustatytas išlaidų tinkamumo finansuoti sąlygas | Netaikoma“ |

1. Pakeičiu 1 priedo 8.1 papunktį ir išdėstau jį taip:

|  |  |
| --- | --- |
| „8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai (arba ES, kai vykdomos projektų veiklos pagal reglamento (ES) Nr. 1303/2013 9 straipsnio pirmosios pastraipos 1 punktą) ir projektas atitinka bent vieną iš šių sąlygų:8.1.1. iš Europos regioninės plėtros fondo ir Sanglaudos fondo bendrai finansuojamo projekto veiklų, vykdomų ne Lietuvos Respublikoje, o ES teritorijoje, išlaidos neviršija procento, nustatyto Apraše; arba pagal Aprašą vykdomos reprezentacijai skirtos veiklos, informavimo, komunikacijos ir ES struktūrinių fondų matomumo didinimo veiklos;8.1.2. iš ESF bendrai finansuojamo projekto veiklos vykdomos: * ES teritorijoje;
* ne ES teritorijoje, bet tokių veiklų išlaidos neviršija procento, nustatyto Apraše;

8.1.3. vykdomos techninės paramos projektų veiklos. | *Projekto veiklų vykdymo teritorija turi atitikti Aprašo 17 punkte nustatytus reikalavimus.**Informacijos šaltiniai – paraiška, Juridinių asmenų registro duomenys ir Fondo valdybos pateikta informacija“* |

1. Pakeičiu 3 priedą ir išdėstau jį nauja redakcija (pridedama).
2. Papildau Aprašą nauju 10 priedu (pridedama).
3. Nustatau, kad šio įsakymo 5 ir 6 punktai įsigalioja 2020 m. sausio 1 d.

|  |  |
| --- | --- |
| Socialinės apsaugos ir darbo ministras | Linas Kukuraitis |